**SMJERNICE – POZIV ZA RASPODJELU SREDSTAVA ZA FINANCIRANJE STUDENTSKIH AKTIVNOSTI**

Na ovaj Poziv mogu se prijaviti:

* Student pojedinac, grupa studenata koji studiraju na Sveučilištu Jurja Dobrile u Puli ili Istarskom Veleučilištu i to uz odobrenje prijave fakulteta/sastavnice na kojoj studiraju i isplatom potencijalno odobrenih sredstava na račun sastavnice
* Studentska udruga koja je upisana u registar studentskih organizacija Sveučilišta Jurja Dobrile u Puli
* Studentski zbor Sveučilišta Jurja Dobrile u Puli

Zahtjev za financiranje dostavlja se e-mail-om na adresu studentske-aktivnosti@scpu.hr

Ovim Pozivom financiraju se samo aktivnosti koje organiziraju studenti i koje su namijenjene studentima, poput:

* Organizacija sportskih, kulturnih i ostalih manifestacija i događaja,
* Organizacija studentskih susreta
* Prisustvovanje na državnim i sportskim natjecanjima, festivalima i susretima studenata
* Poticanje međunarodne suradnje studenata
* Poboljšanje studentskog standarda
* Aktivnosti iz područja inovativnosti
* Izrada uređaja, strojeva i sl.
* Izdavanje tiskovina

Ovim Pozivom neće se financirati:

* troškovi profesora ili ostalih ne-studenata koji sudjeluju na projektu ili su voditelji projekta
* terenske nastave
* stručni posjeti koji nisu u organizaciji studenata u potpunosti
* turističke posjete
* kupnja materijalnih dobara koja nisu direktno vezane uz izvođenje projekta
* informatička oprema

Troškovnik je sastavni dio zahtjeva gdje se navode sva financijska potraživanja. Za svako potraživanje potrebne su dvije ponude/predračuna od dvije različite pravne ili fizičke osobe. Ukoliko iz objektivnih razloga prijavitelji nisu mogli prikupiti dvije ponude, taj isti razlog dostavljaju u obrazloženju unutar Zahtjeva za financiranje.

**Financiranje smještaja:**

Ukoliko sudjelujete na studentskom projektu u drugom gradu u tuzemstvu ili inozemstvu, a potražujete financiranje za smještaj, moraju se zadovoljiti sljedeći kriteriji:

* Morate zatražiti barem 2 ponude od koje vam se odobrava najjeftinija
* Niža razina smještaja: hosteli ili apartmani

**Financiranje prehrane:**

Ukoliko sudjelujete na studentskom projektu u drugom gradu u tuzemstvu ili inozemstvu, imate pravo zatražiti financiranje hrane, ukoliko ista nije omogućena i to u sljedećim iznosima

* 10 eura/dnevno ako se radi o inozemnom gradu
* 7 eura/dnevno ako se radi o tuzemnom gradu koji nije sveučilišni
* 4 eura/dnevno ako se radi o tuzemnom sveučilišnom gradu

**Troškovi financiranja putovanja:**

Ukoliko sudjelujete na studentskom projektu u drugom gradu u tuzemstvu ili inozemstvu, imate pravo zatražiti i financiranje puta.

* Odobravati će se prijevoz autobusom uz dostavljene dvije ponude, osim ako isti nije dostupan.
* Ukoliko dostavite obrazloženje kojim opravdavate nepostojanje autobusnih linija, možete zatražiti financiranje drugih oblika putovanja.
* Rent-a-car se neće financirati.

Povjerenstvo za raspodjelu naknade za financiranje studentskih aktivnosti